stanford-oval/wikipedia huggingface dataset:
קרב טספרונגה
תוצאות הקרב

בשעה 01:30 הרעיד פיצוץ עז את טקאנמי, והרג רבים מאנשים הצוות שהחלו לנטוש אותה זמן קצר לפני כן. צוותה של נורת'האמפטון החל לנטוש אותה באותה עת, לאחר שצוותי בקרת נזקים לא הצליחו להשתלט על השריפות, והיא שקעה בשעה 03:04, שישה קילומטרים צפונית לגוודלקנל. המשחתות פלטצ'ר ודרייטון אספו 773 ניצולים מנורת'האמפטון.
הסיירות מיניאפוליס, ניו אורלינס ופנסקולה הצליחו להגיע לטולאגי בשעות הבוקר ב-1 בדצמבר, ועברו תיקוני חירום. פנסקולה עזבה את טולאגי לעורף לתיקונים נרחבים ב-6 בדצמבר, ומיניאפוליס וניו אורלינס עזבו ב-12 בדצמבר. כל הסיירות עברו תיקונים נרחבים, ויצאו משירות למשך כמעט שנה.
בקרב זה ספג צי ארצות הברית את אחת מהתבוסות הגדולות ביותר שלו. בצירוף האבדות בקרב האי סאבו, בקרב כף אספרנס ובקרב הימי על גוודלקנל, לאחר קרב זה נותרו לצי האמריקני ארבע סיירות כבדות ותשע סיירות קלות בכל האוקיינוס השקט. על אף זאת, קיבל רייט את עיטור צלב הצי עבור תפקודו בקרב, ואילו קומנדר קול, מפקד המשחתת פלטצ'ר, ננזף על ששיגר את הטורפדו שלו ממרחק רב מדי.
בעקבות הקרב השתנתה אף השקפת צי ארצות הברית על טקטיקת הלוחמה הימית בזירה. יעילות הטורפדו של בעלות הברית הייתה נמוכה מאוד, ובקרב זה לא נרשמה אף פגיעה בכוח האויב. לעומת זאת, היו הטורפדו היפנים יעילים מאוד, ומפעיליהם מיומנים ביותר ובעלי ניסיון רב בלוחמת לילה, ופיקוד בעלות הברית הסב את תשומת לבו לנושא והחל לפתח טקטיקת לוחמת טורפדו חדשה.
הניסיון היפני האחרון להוביל אספקה לגוודלקנל ב-1942 התרחש ב-11 בדצמבר, ובו הוביל טנאקה כוח של 11 משחתות לגיחת טוקיו אקספרס. ספינות טורפדו שארבו לכוח בסביבת גוודלקנל פגעו במשחתת "טרוזוקי", אוניית הדגל של טנאקה, וטנאקה עצמו נפצע. המשחתת ספגה נזק כבד ושקעה לאחר מכן, ורק 220 מתוך 1,200 החביות שהטילו המשחתות היפניות באותו לילה הגיעו לידי חיילי הארמייה ה-17 בחוף.
ב-12 בדצמבר הציע פיקוד הצי הקיסרי היפני לנטוש את גוודלקנל, ולאחר התנגדות ראשונית השתכנע גם פיקוד הצבא הקיסרי, ובאישורו של הקיסר הירוהיטו ב-31 בדצמבר התקבלה ההחלטה לפנות את כל הכוחות היפנים מהאי, ולהקים קו הגנה חדש במעלה איי שלמה. היפנים נותרו באי עד 9 בפברואר 1943, אז הסתיים מבצע הפינוי של כל החיילים הנותרים באי במסגרת מבצע קה. בעלות הברית נבנו מניצחונן בגוודלקנל והמשיכו לכיבוש כל שרשרת איי שלמה, תוך בידוד וניטרול הבסיס היפני העיקרי ברבאול. לאחר מכן המשיכו בעלות הברית להילחם במעלה האוקיינוס השקט ומזרח אסיה, עד כניעת יפן באוגוסט 1945.
לקריאה נוספת

ג'ון טולנד, השמש העולה: שקיעתה ונפילתה של הקיסרות היפנית, 1936-1945, תל אביב: משרד הביטחון, 1970.
Frank, Richard B. Guadalcanal: The Definitive Account of the Landmark Battle. Penguin Books, 1992. ISBN 9780140165616.
Griffith, Samuel B. The Battle for Guadalcanal. Bantam Books, 1980. ISBN 9780252068911.
Morison, Samuel Eliot. The Struggle for Guadalcanal, August 1942 – February 1943. Vol. 5 of "History of United States Naval Operations in World War II", Little, Brown and Company, 1958. ISBN 0-316-58305-7.
Prados, John. Islands of Destiny: The Solomons Campaign and the Eclipse of the Rising Sun. Penguin, 2012. ISBN 9781101601952
הערות שוליים

↑  Griffith, עמ' 113
↑  Jersey, עמ' 342–343
↑  טולנד, עמ' 320
↑  טולנד, עמ' 321
1 2  Griffith, עמ' 254
↑  Griffith, עמ' 254–255
↑  Griffith, עמ' 256
| קרב גוודלקנל |
| --- | --- | --- |
| קרבות קרקעיים | טולאגי • גוודלקנל • טנרו • רכס אדסון • הקרבות במטניקאו • שדה הנדרסון • מתקפת המטניקאו • קולי פוינט • הסיור של קרלסון • הר אוסטן  |  |
| קרבות ימיים | סאבו • איי שלמה המזרחיים • כף אספרנס • איי סנטה קרוז • הימי על גוודלקנל • טספרונגה • קה • רנל |  |
| --- | --- |
בקרת זהויות :  NLI: 987007551788605171  LCCN: sh96005011 
מפת גוודלקנל והאיים הסמוכים
ראיזו טנאקה, מפקד הכוח היפני
קרלטון רייט, מפקד כוחות בעלות הברית
מפת הקרב
המשחתת היפנית קווקאזה
הסיירת ניו אורלינס בטולאגי. חרטום האוניה נקרע מעליה.
הנזק נגרם לצריח התותח של ניו אורלינס
קוסמס אינדיקופלאוסטס

| --- | --- |
 לידה:  המאה ה־6 אלכסנדריה, מצרים 
 פטירה:  המאה ה־6 אלכסנדריה, מצרים 
 מדינה:  האימפריה הביזנטית 
 שפות היצירה:  יוונית עתיקה 
 יצירות בולטות:  Christian Topography 
 
קוסמס אינדיקופלאוסטס (Cosmas Indicopleustes, ביוונית: Κοσμᾶς Ἰνδικοπλεύστης) היה ימאי-סוחר וגאוגרף יווני, שמוצאו באלכסנדריה. חי במחצית הראשונה של המאה השישית לספירה ונחשב לאחד מהיוצרים הרבים שאפיינו את העידן היוסטיניאני. נודע בעיקר בזכות חיבורו 'הטופוגרפיה הנוצרית', בו טען, בניגוד לדעה הרווחת בתקופתו, שהעולם איננו עגול, אלא שטוח כסדקית. טענתו זו היא אחת העדויות היחידות שעשויות לבסס את מיתוס הארץ השטוחה השגוי, על פיו אנשים בימי הביניים חשבו שהעולם איננו עגול.
שמו

ייתכן שלשם העט 'קוסמס אינדיקופלאוסטס' אין קשר לשמו האמיתי של מחבר ה'טופוגרפיה הנוצרית'. משמעות הכינוי אינדיקופלאוסטס - "זה אשר הפליג להודו" - הולמת את היותו נוסע-חוקר, אך אין עדות ברורה לכך שאכן ביקר בהודו. החוקר הגרמני אייזק פוס (Isaac Voss) מהמאה ה-17 טען שגם השם הפרטי, קוסמס, אינו אלא כינוי אשר נבע מעיסוקו בקוסמולוגיה.
חייו

לא ידוע לנו רבות על קוסמס, ובמיוחד לא על ראשית חייו. מרבית המידע אודותיו לקוח מהעבודות שהוא עצמו כתב, ועל כן לא ניתן להסתמך עליהן כמקורות אמינים לחלוטין. מוצאו באלכסנדריה (באותה עת חלק מהאימפריה הביזנטית), אך לא ידוע אם נולד בה. הוא התגאה ושמר על זהותו האלכסנדרונית (אף שבבגרותו לא חי בעיר זו אלא עסק במסחר באירופה ובמזרח) ובד-בבד שמר אמונים והעריץ את האימפריה הרומית שהותיר יוסטיניאנוס, שהיא לדבריו 'שותפה בממלכת המשיח' וכן 'מתעלה, ככל שמסוגלת ממלכה ארצית, מעל לכל כח אחר, והיא תישאר לא מנוצחת עד קץ הימים.' ככל הנראה השכלתו הרשמית לא עלתה על חינוכו הבסיסי כנער באלכסנדריה.
קוסמס היה נוצרי אדוק, אשר הזדהה עם רעיונות הכת הנסטוריאנים, וברבות הימים הפך לנזיר. כתביו נוצרו במטרה דתית להפצת הרעיונות הנוצריים-נסטוריאנים, והתבססו רבות על כתבי הקודש. על כן רבים בתקופתו לאחריה לא ראו את משנתו כמחקרית ולרב התעלמו ממנה או התנגדו לה.
במסגרת מסעותיו המסחריים-מחקריים ביקר קוסמס בסרי לנקה, קיסרות אקסום (אתיופיה ואריתריאה של ימינו), איי סוקוטרה (באוקיינוס ההודי, סמוך לתימן) וב'שלושת המפרצים' (כפי שכונה בפיו): רומא, חצי-האי ערב ופרס. במסעות אלו אסף מידע לכתיבת ספריו מפי אנשים שפגש.
את 'הטופוגרפיה הנוצרית', הגדול והחשוב בספריו, כתב קוסמס לדבריו כעשרים וחמש שנים לאחר שביקר באתיופיה, עקב הימלטות הספינה בה שט לכיוון הודו מסופה. בביקור זה שהה בעיר אדול (Adule), בשנה בה המלך האקסומי כלב אלה-אצבחה (kaleb ella atsbeha) יצא למלחמה בערב הסעודית. על פי תיעוד זה ניתן לתארך את כתיבת הטופוגרפיה בין השנים 547 ל־550 לספירה. כמו כן, לפי תיאוריו ניתן להבין שקוסמס היה מבוגר למדי בזמן כתיבת הספר, וסבל ממצב בריאותי ירוד.
כתביו

שלושה ספרים המיוחסים לקוסמס ידועים לנו: 'גאוגרפיה' ו'אסטרונומיה' שאינם מצויים בידינו, ו'הטופוגרפיה הנוצרית' ששרדה במספר כתבי יד שאינם זהים לחלוטין. העתיק בהם נכתב במאה ה-9 לספה"נ בקונסטנטינופול ונשמר בספריית הוותיקן. הוא כולל את עשרת הספרים הראשונים בלבד. הבא אחריו נכתב במאה ה-11 לסה"נ באזור קפדוקיה, טורקיה. כתב יד זה כולל את שנים-עשר הספרים במלואם, והוא נקרא 'vaticanus graecus 699'.
כתביו > ה'טופוגרפיה נוצרית'

ה'טופוגרפיה נוצרית' (ביוונית: Χριστιανικὴ Τοπογραφία, בלטינית: Topographia Christiana) הוא החיבור הגדול והחשוב של קוסמס וזה אשר הביא לפרסומו. חיבור זה כולל שנים-עשר ספרים המשלבים מידע קוסמולוגי וגאוגרפי, בהם מתאר קוסמס את העולם לתפיסתו תוך הסברת רעיונותיו הדתיים.
ככל הנראה נכתבה ה'טופוגרפיה נוצרית' בשני חלקים. חמשת הספרים הראשונים פורסמו תחילה כקובץ העומד בפני עצמו ולאחר ביקורות ושאלות רבות שהעלו נוצרים שקראו את הספר, ראה קוסמס לנכון לפרסם כתבים נוספים בתגובה. חמשת הספרים הבאים התרכזו בפתרון בעיות במשנתו ומתן הסברים נרחבים ומפורטים יותר. ייתכן שהשתמש קוסמס בתמונות פרי עטו להמחשת תיאוריו. אלו מופיעות בגרסאות דומות במרבית כתבי-היד שבידנו.
קוסמס מתאר אזורים שונים בהודו, כמו האיים המלדיביים וסרי לנקה (נקראה אז סיילדיבה), לה ייחס תשומת לב רבה. תיאורו של קוסמס הוא האזכור הראשון שאנו מכירים לנוצרים שחיו בסרי לנקה. קבוצת נוצרים קטנה זו הפעילה כנסייה נוצרית-פרסית. כמו כן מדווח קוסמס על מסחר בין מזרח אפריקה וסביבות הודו.
אף על פי שלקוסמס לא הייתה השכלה נרחבת (ואולי דווקא בשל כך), מזכיר קוסמס בספרו כותבים רבים אותם הכיר וצטט ב'טופוגרפיה הנוצרית', בעיקר סופרים יווניים אך גם סורים, ארמנים, ולטינים. ביניהם: ארטוס (Aratus) קלאומדס, אפורוס, ארטוסתנס, אאודוקסוס מקנידוס, יוספוס פלביוס, אוסביוס, ליסימכוס, כאירמון, מנתון, אפולוניוס מולון ועוד. קוסמס מקדיש גם חלק ניכר מהספר השנים-עשר של 'הטופוגרפיה הנוצרית' לניסיון להוכיח שסופרים בני העולם העתיק העידו על עתיקות וממצאים שונים המחזקים את הכתוב בתורת משה ובמיוחד את התכנות מעמד הר סיני.
העולם על פי קוסמס

קוסמס מבסס את תפיסת העולם שלו על פי הכתוב בתנ"ך, ובמיוחד על שני מקורות בו:
1. בראשית א' – 'בראשית ברא ה' את השמיים ואת הארץ' – מלמד, על פי קוסמס, כי העולם מורכב מהקיים בשמיים ובארץ בלבד, ואין דבר הנמצא מעבר להם.
2. שמות כה' – הנחיות מפורטות לבניית בית המקדש שמעביר אלוהים למשה. לתפיסתו של קוסמס תיאורים אלו של בית המקדש תואמים בדיוק לאלו של העולם בו אנו חיים.
קוסמס ניסה לסתור את טענתו המקובלת של האסטרונום המפורסם תלמי שהעולם הוא כדור וכינה סברה זו "רעיון פאגאני". לפי תיאוריו של קוסמס העולם שטוח, מרובע ומוקף אוקיינוסים מכל עבר.
בספרו הוא מפרט שהעולם הנראה לעין וגן העדן הנסתר נמצאים בתוך קופסה. גן העדן נמצא מעל השמיים ואלוהים - בחלקו העליון. בתחתית הקופסה ישנם האוקיינוסים והארץ, באופן בו מקיפים האוקיינוסים את הארץ מכל צדדיה. הארץ היא מלבנית (ולא עגולה), ואורכו של המלבן כפול בדיוק מרוחבו. השמש נעה בסיבוב ללא הפוגה באמצעות מלאכים הדוחפים אותה. הלילה מתקיים בזמן שהשמש נמצאת בצפון, בצדו השני של הר גדול בעל צורת קונוס המסתיר אותה.
השפעות

קוסמס היה נוצרי אדוק מאוד ורעיונותיו וכתיבתו הושפעו בעיקר מהשקפתו הדתית. הוא הרבה להתעמק בכתבי הקודש והסתמך עליהם כביסוס לתפיסת העולם הקוסמית שלו. כמו כן, התערב בזרמים דתיים והושפע מהפוליטיקה שלהם. בולטים בעיקר בכתביו העיסוק וההתנגדות לרעיונות פאגאניים, או א-נוצריים מחד, וניסיון שילוב רעיונות אורתודוקסים ונסטוריאנים בהם האמין גם יחד מאידך. את כל אלו שזר קוסמס עם הידיעות שליקט במסעותיו ופילוסופיות אחרות בהן נתקל, כמו הפילוסופיה ההודית, אותן צירף לתמונת עולם אחת.
קוסמס מציין במפורש שבכתביו מצויים דברים שלמד מכתבי הקודש הנוצריים וממורו הבישוף אבא הראשון (Aba I או מר-אבא Mar Aba) שהיה פטריארך כנסיית המזרח בין השנים 522–540 לספירה. בישוף זה היה מבולטי מפיצי הרעיונות של נֶסְטוֹריוֹס ומורו תאודור ממופסואטיה (אנ'). סביר שהרבה מרעיונותיו הקוסמולוגיים מקורם בכת זו. ככל הנראה עזר קוסמס לתומאס מאדסה (אנ') לתרגם את נאומיו של אבא באלכסנדריה. ייתכן שמכיוון שהוקעה הכת הנסטריאנית באלכסנדריה, עקב התנגדותו של הפטריארך שלה קירילוס האלכסנדרוני לרעיון הכת שישו היה בשר-ודם ומרים אינה אם האלוהים, חשש קוסמס מהתנכלות בעירו והעדיף שלא לחשוף את זהותו ככותב הספר 'הטופוגרפיה הנוצרית'.
ראו גם

מיתוס הארץ השטוחה
אגודת הארץ השטוחה
מודל הארץ ככדור
לקריאה נוספת

איריס שגריר ודפנה אפרת, ראשיתה של אירופה: מערב אירופה בימי הביניים המוקדמים כרך ד': מערב ומזרח, האוניברסיטה הפתוחה, 2003.
הערות שוליים

↑  איריס שגריר ודפנה אפרת, ראשיתה של אירופה: מערב אירופה בימי הביניים המוקדמים כרך ד': מערב ומזרח (האוניברסיטה הפתוחה, 2003), עמ' 30.
↑  ראשיתה של אירופה, כרך ד, עמ' 30.
↑  Columbus and the Flat Earth Myth, Mano Singham, p. 592.
1 2  The entry "cosmas", The New Encyclopedia Britannica, Vol. 3, p. 660.
↑  קוסמס מספר שעלה על אוניה בדרך להודו אשר נתקלה בסופה שאילצה אותה לעגן באתיופיה.
↑  The Christian Topograpy of Cosmas Indicopleustes, Eric O. Winstedt, p. 2.
1 2 3 4 5 6 7  The World According to Cosmas Indicopleustes –Concepts and Illustrations of an Alexandrian Merchant and Monk, Stefan Faller, pp. 2-7.
↑  ראשיתה של אירופה, עמ' 44.
↑  בצלאל בר כוכבא, "החיבור האנטי-יהודי של אפולוניוס מולון", עמ' 14.
↑  Axum and the Fall of Meroe, Stanley M. Burstein, p. 48
↑  קוסמס מזכיר בספרו גם שני ליקויי חמה, שניתן לזהותם עם אלו שהתרחשו ב-6 בפברואר וב-17 באוגוסט בשנת 547, מה שמעלה את הסבירות שהספר אכן נכתב מעט אחרי שנה זו. The World According to Cosmas Indicopleustes, p. 3.
↑  בשנת 2006 טען הורסט שניידר (Horst Schneider) ששני הספרים האחרונים ב'טופוגרפיה הנוצרית' הוספו לאחר מותו של קוסמס מתוך שני ספרים קודמים אלו. The World According to Cosmas Indicopleustes, p. 6.
↑  The World According to Cosmas Indicopleustes, p. 15.
1 2 3 4  The World According to Cosmas Indicopleustes, p. 9-12.
1 2  בצלאל בר כוכבא, "החיבור האנטי-יהודי של אפולוניוס מולון", עמ' 13–15.
↑  חרותות הסלע בסיני, אברהם נגב, עמ' 21.
↑  פירוט התנהלות השמש הייתה אחת השאלות שנאלץ קוסמס להתמודד איתן לאחר פרסום החלק הראשון של ספרו.
↑  המחלוקת בין השניים הסתיימה לאחר קיום ועידת אפסוס, שכינס הקיסר תאודוסיוס השני ב-431 לספה"נ.
| --- | --- |
בקרת זהויות :  NLI: 987007260126105171  PLWABN: 9810634831405606  BIBSYS: 95000927  BnF: cb12158274p (data)  CiNii: DA0886261X  GND: 119156652  ICCU: MILV126225  ISNI: 0000 0000 7974 5072  LCCN: nb98063257  NKC: xx0028890  NLA: 51887992  NLG: 21452  NTA: 070205604  RERO: 02-A003137637  SELIBR: 182286  SUDOC: 03009867X  Trove: 804154  VcBA: 495/2616  VIAF: 45105512   WorldCat (עם VIAF): 45105512 
מפת העולם כפי שצוירה על ידי קוסמס אינדיקופלאוסטס
קרטופלקלסה

| --- | --- |

 
 מאכלים
 סוג:  כופתה, כופתאות בצק תפוחי אדמה 
 מרכיבים עיקריים:  תפוח אדמה, קמח תפוחי אדמה 
 
קַרְטוֹפֶלְקְלֶסֶה (בגרמנית: Kartoffelklöße או Kartoffelklösse או Erdäpfelknödel) הם סוג של כיסוני תפוחי אדמה.
מאפיינים

הכיסונים מכילים לעיתים קרובות מילוי קרוטונים, בשר חזיר או כרוב כבוש.
הכיסונים מוכרים ברחבי גרמניה, שווייץ ואוסטריה אך נפוצות בעיקר בבוואריה, תורינגיה וריילנד. בבוואריה כופתאות דומות נקראות reiberknödel (מהמילה "לגרר"), בשוואביה שמם gleeß ו-gneedl, בפרנקוניה gniedla או klueß ובאוסטריה erdäpfelknödel. המנה מוכרת גם במדינות אחרות בצפון ובמזרח אירופה בשמות שונים.
היסטוריה

על פי רישום המזון המסורתי של משרד החקלאות, האזורים והתיירות הפדרלי של אוסטריה, כופתאות תפוחי אדמה ידועות באוסטריה רק כמה מאות שנים, בניגוד לסוגים אחרים של כופתאות שמקורן לפחות ב-2500 לפני הספירה וככל הנראה לתוך התקופה הנאוליתית של האזור. תפוחי אדמה מקורם בדרום אמריקה והוכנסו לאירופה במהלך ההחלפה הקולומביאנית (ההחלפה הקולומביאנית הייתה העברה נרחבת של צמחים, בעלי חיים, מתכות יקרות, סחורות, תרביות, אוכלוסיות אנושיות, טכנולוגיות, מחלות ורעיונות בין העולם החדש (יבשת אמריקה) בחצי הכדור המערבי. לבין העולם הישן (אפרו-אירואסיה) בחצי הכדור המזרחי, בסוף המאה ה-15 ואחריה).
הכנה והגשה

תפוחי אדמה עמילניים או "קמחיים" מקולפים, מבושלים, נמעכים, מעורבבים עם קמח, ביצים ותבלינים, לשם אותם לבצק ויוצרים לכיסונים. הכיסונים ממולאים לרוב במילוי קרוטונים, בשר חזיר או כרוב כבוש.
הכיסונים מבושלים; מתכונים מסוימים דורשים לתת להם להתקרר ואז לטגן. הם מוגשים חמים כתוספת, לעיתים קרובות עם צלי, רולדה, נזיד או חמין, עם או בלי רוטב. שאריות כיסונים לפעמים נפרסים ומטוגנים בחמאה או בשומן בייקון. בשלנים ביתיים רבים משתמשים בכיסונים אינסטנט ארוזים.
מנות דומות

מנות דומות נוספות הן כופתאות תורינגיות (העשויות מתערובת של תפוחי אדמה גולמיים ומבושלים) וכיסוני פוגטלנד (אנ') (עשויות מתערובת של תפוחי אדמה לא מבושלים ופודינג סולת).
כופתאות תפוחי אדמה מעורבות בקמח ידועות גם במטבח הסקנדינבי. השמות כוללים ראספבול, kumle, kompe, פאלט או קרופקאקה, פיטפאלט ועוד.
המנה האיטלקית ניוקי היא גרסה נוספת של כופתאות על בסיס קמח ותפוחי אדמה.
לקריאה נוספת

Kartoffel (תפוח אדמה), כינוי גנאי לגרמנים
רשימת כופתאות
רשימת מנות תפוחי אדמה
הערות שוליים

1 2 3  Rattray, Diana (16 באפריל 2022). "These Scrumptious Potato Dumplings Are a German Tradition". The Spruce Eats (באנגלית). נבדק ב-2022-12-25. {{cite web}}:  (עזרה)
1 2 3 4 5  Turner, Julia (2022-12-21). "It isn't a holiday without my mother's family potato balls. If only she agreed". Los Angeles Times (באנגלית אמריקאית). נבדק ב-2022-12-25.
1 2 3  Herrmann, F. Jürgen (1999), Lehrbuch für Köche, Hamburg: Handwerk und Technik, pp. 61–62, ISBN 3582400557
1 2 3 4  "Kartoffelklöße | Traditional Dumplings From Germany | TasteAtlas". www.tasteatlas.com. נבדק ב-2022-12-26.
1 2  Notaker, Henry (2009). Food culture in Scandinavia. Westport, Conn.: Greenwood Press. ISBN 978-0-313-34923-2. OCLC 428734650.
↑  "Knödel allgemein". Knödel allgemein (בגרמנית). נבדק ב-2023-01-09.
1 2 3 4  Lodder, Karen (2021). Easy German cookbook : 80 classic recipes made simple. Marija Vidal, Rockridge Press. Emeryville, California. p. 37. ISBN 978-1-63807-005-4. OCLC 1290316804.
קרטופלקלסה עם אווז צלוי, זיווג גרמני מסורתי לחג המולד
ראסל א. אוסמון

ראסל א. אוסמון (באנגלית: Russell A. Osmun;‏ 19 במאי 1887 - 9 באוגוסט 1954) היה ראש הסוכנות המשולבת לאיסוף מודיעין של ארצות הברית במזרח התיכון בתקופת מלחמת העולם השנייה.
שילב דעות קדומות משלו בהשפעה בריטית ניכרת. על פגישתו עם בן-גוריון ומשה שרת ב-1943 שבו ניסו השניים לגייס את תמיכתו להצלה מן השואה ולעניין הציוני, כתב: "הם בחורים קשוחים... אילו נולדו בשיקגו, בוודאי היו מצטרפים לאספסוף של אל קפונה".
בדיווחים מארץ ישראל במהלך השואה שחקרו אוסמון ורייט את הפסיכולוגיה היהודית הגיעו למסקנה שבשיא השואה "הציונות בפלשתינה... נעשתה לאובססיה". מאחר שהיהודים מתבוננים במציאות מנקודת מבט מעוותת שנובעת מפחדים, אמתיים ומדומים: "הם מתחילים לשכנע את עצמם... שרודפים אותם שוב, כמו בימי התנ"ך. שכנוע זה משווה למעשיהם גוון של מאטיריות מיסטית ומסביר את התרבות הרוחנית שמצמיחה פנטיות ואלימות".
בפיתוח נוסף להכללה זו אמר ש" היהודים מגלים דחפים אמוציונליים ודחפים אטוויסטיים עזים, שיוצרים פרנויה לאומית".
לאחר המרד הערבי הגדול של 1936-1939 ועם סגירת שערי ארץ ישראל לכניסת יהודים על ידי הבריטים בלחץ ערבי לנוכח פעילות המופתי בברלין ומעל הכל- בשל השואה עצמה, שאף אחד מאלו לא נזכרו בדו"חות. אבחנו המומחים של אגף המודיעין בוושינגטון בציונים "תסביך רדיפה.. שמוליד מחדש את התחושה שהעם היהודי הוא קורבן נצחי של העוולות שנעשו לו". אנשי המודיעין ייחסו את הפסיכולוגיה הזו לכל היישוב ולכל הציונים בדרך שנועדה ליצור את הרושם שהציונות היא תנועה פשיסטית.
ב-30 בספטמבר 1946 פרש מצבא ארצות הברית, בדרגת בריגדיר גנרל.
אוסמון נפטר ב-9 באוגוסט 1954 ונקבר בבית הקברות הלאומי ארלינגטון.
הערות שוליים

↑  אהרונסון, שלמה. נשק גרעיני במזרח התיכון 1948-2012: נפתולי האופציה הגרעינית של ישראל באזור ובפוליטיקה הישראלית. ירושלים: מאגנס, 2013. ע' 416.
↑  Osmun, Russell Alger, The Generals of WWII
↑  Russell Alger Osmun, באתר Find A Grave
קרחון דייוויס (אנטארקטיקה)

ערך זה עוסק בקרחון בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  ג'ון קינג דייוויס 
 מיקום:  אזור הברית האנטארקטית 
 קואורדינטות:  75°45′00″S 162°10′01″E﻿ / ﻿75.75°S 162.167°E﻿ / -75.75; 162.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דייוויס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דייוויס
 
קרחון דייוויס (באנגלית: Davis Glacier) הוא קרחון באזור חוף סקוט של ארץ ויקטוריה, שבאנטארקטיקה.
פני הקרחון בתרוניים ביותר.
אורכו של הקרחון 15 קילומטרים.
הקרחון מנקז את מידרונותיו הצפון-מערביים של הר ג'ורג' מארי.
הקרחון זורם לעבר החוף של ארץ ויקטוריה, ונשפך אל הים למול הקצה הדרומי של האי לאמפלו. בשפכו, גובהו של הקרחון 152.4 מטרים מעל פני הים.
הקרחון זורם על פני הים הקפוא לכיוון צפון, לאורך חופו המערבי של האי לאמפלו, ומשתלב לתוך לשון הקרח צ'יטהאם.
היסטוריה > גילוי ומיפוי הקרחון

הקרחון מופה לראשונה על ידי המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.
היסטוריה > מקור השם

שקלטון נתן לקרחון את שמו.
הקרחון נקרא על שמו של ג'ון קינג דייוויס (John King Davis), שהיה הקצין הראשון ולאחר מכן רב החובל של הספינה נמרוד, אשר שימשה את המשלחת.
לקריאה נוספת

• Defense Mapping Agency  1992, , P 399
• Matthias Bernet, Reinhard Gaupp, , New Zealand Journal of Geology and Geophysics, 2005, 48, pp.447-458. ffhal-00097126f
• United States. Defense Mapping Agency. Hydrographic Center, , P 148
• United States. Defense Mapping Agency. Hydrographic Center, , P 195
קרב אדריאנופול (324)

קרב אדריאנופול היה קרב במלחמת האזרחים הרומית בין ליקיניוס קיסר המזרח לקונסטנטינוס קיסר המערב.
ליקיניוס היה לקיסר האימפריה הרומית המזרחית בשנת 311 ושלט בה יחד עם מקסימינוס דאיה. אולם בשנת 313 נתגלעה מחלוקת בין השניים וליקיניוס הביס את דאיה והיה לשליט יחיד. הוא המשיך ושלט באימפריה המזרחית בגפו במשך 11 שנים, אולם ב-324 התגלע סכסוך בינו לבין קיסר המערב קונסטנטינוס שהיה גם גיסו.
קונסטנטינוס רדף אחרי שבטים סמרטים אשר חצו את הדנובה וחדר לשטחיו של ליקיניוס, הכול במטרה לגרור את האחרון לעימות מזוין. אף שמספר חייליו של קונסטנטינוס היה מועט ביחס לזה של ליקיניוס, צבאו עלה על זה של יריבו באיכותו. הצבאות היריבים נפגשו ליד אדריאנופול שבתראקיה (אדירנה שבטורקיה) ב-3 ביולי 324, וקונסטנטינוס הביס את ליקיניוס אשר נמלט והסתגר בביזנטיון הסמוכה.
במקביל לקרב אדריאנופול התרחש קרב הלספונטוס הימי סמוך לבוספורוס וגם בו נחל ליקיניוס מפלה. הקרב השלישי והמכריע, קרב כירוספוליס, התחולל ב-18 בספטמבר 324, הפעם בצידו האסייתי של הבוספורוס, סמוך לאיסקידר של ימינו, ובקרב זה ביסס קונסטנטינוס את ניצחונו. בהמשך הוציא קונסטנטינוס את ליקיניוס להורג בניגוד לשבועה שנתן.
קרב אדריאנופול היה אחת מנקודות המפתח אשר איפשרו לקונסטנטינוס להשתלט על האימפריה הרומית המפולגת ולאחדה בשנית.
ראש ממשלת רומניה

| --- | --- |

 איוש נוכחי:  מרצ'ל צ'ולאקו (15 ביוני 2023) 
 תחום שיפוט:  רומניה 
 מעון:  ארמון ויקטוריה 
 ייסוד המשרה:  22 בינואר 1862 
 אתר רשמי
 
ראש ממשלת רומניה (ברומנית Prim-ministrul României) עומד בראש ממשלת רומניה. על פי חוקת רומניה (1991), נשיא רומניה מציע את ראש הממשלה לאחר התייעצות עם מפלגת הרוב בפרלמנט, או בהיעדר מפלגת רוב עם המפלגות השונות. אשרור המינוי נעשה על ידי ישיבה משותפת של בית הנבחרים של רומניה והסנאט של רומניה. ראש ממשלת רומניה מנהיג את ממשלת רומניה ומתאם את פעילות חבריה.
ראשיתה של משרת ראש הממשלה ברומניה נוצרה ב-1862, כאשר התאחדו נסיכות מולדובה ונסיכות ולאכיה למדינה, שקיבלה בהמשך את השם רומניה. ראש ממשלת רומניה הראשון היה ברבו קטרג'יו.
הערות שוליים

↑  Art. 107 – Primul-ministru (ברומנית)
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
רדיו כל האמת

רדיו כל האמת הייתה תחנת רדיו פיראטית בישראל, התחנה שידרה משנת 1995 עד 2008 והייתה בעלת אופי חרדי-מזרחי.
בשנת 1995 הקים העיתונאי הישראלי החרדי, שמואל בן עטר את התחנה. תחילה שידרה התחנה בירושלים בלבד, וב-1996 הורחבו אזורי השידור.
התוכניות הבולטות ביותר בתחנה היו "פרלמנט" עם שמואל בן עטר, אריה דרעי ואלי ישי; "לקרב" עם אורי זוהר; "בכותרות" עם דוד חכם; "שאלות לשבת" עם הרב מרדכי אליהו; "תוכנית המוזיקה" עם מרדכי לביא.
במשך שנות פעילות התחנה פשטו עליה אנשי משרד התקשורת, אבל היא המשיכה לפעול. בשנת 2008 פשטו אנשי המשטרה בהוראת משרד התקשורת על התחנה, החרימו את כל הציוד ועצרו את השדרנים. ביוני 2008 גזר בית משפט השלום על בן עטר 9 חודשי מאסר בפועל וקנס של 100,000 שקלים עקב הפעלת התחנה. ב-19 באפריל 2009 נכנס בן עטר לבית הסוהר מעשיהו לרצות את עונשו.
באוגוסט 2013 הקים בן עטר אתר חדשותי ותחנת רדיו אינטרנטית בשם "כל האמת".
הערות שוליים

↑  שידורי המהפכה • האמת של כל האמת
↑  עוזי ברוך, ערוץ 7, 9 חודשי מאסר וקנס על שמואל בן עטר
↑  שי איזנברג, בחדרי חרדים, "אם הייתי ערבי, לא הייתי בכלא"
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |